Merkezê Îrtîbatî  û Çapamenîye yê HPGyî derheqê babete de beyanatêk weşana.
Beyanat wina yo:
"7ê teşrîna peyêne de galê hewayî yê teyareyanê şerî yê Artêşa TC ya îşxalkere ra serkewte herêma Zapî ya Herêmanê Pawitişê Medya de embazê ma Bahoz (Murat Onler) şehîd bi. Agahîyê derheqê embazê ma de wina yê:
Nasname: Bahoz Avaşîn
Name û peyname: Murat Onler
Cayê bîyayîşî: Mêrdîn
Maye-Pî: Meryeme-Şukru
Dem û cayê şehadetî: 7ê teşrîna peyêne 2019î / Zap
Hemrayê ma Bahoz Avaşîn Mêrdîn de, yew keyeyê welatparêzî de maya xo ra bi. Vera teda, îşkence û qirkerdişê şarê kurdan serra 2015î de tewrê refanê gerîlayan bi. Embaz Bahoz roja ke xo resna koyanê Kurdîstanî cuya xo yadîgarê azadîya şarê xo kerde û nê oxirî de bi hewayêkê çalakî vera îşxalkeran şer kerd. Bi vinetişê xo yê zerrînizm û kedkar bî nimûne û her roj cad kerd ke babetanê îdeolojîk û leşkerî de xo aver bero. Embazê ma Bahoz ke tewr peynî Zapî de bi erk û berpirsîyarîya xo warişt pay, galê hewayî yê Artêşa TC ya faşîste ra serkewte tewrê kerwanê nemergan bi.
Sere de keyeyê hêca yê embazê ma Bahozî, ma pêro şarê Kurdîstanî yê welatparêzî rê serweşîye wazenê û ma soz danê ke ma do ala azadî ya şehîdanê xo ser bifîyê.”
